Põltsamaa staarostkond

Põltsamaa staarostkond (poola keeles Starostwo Oberpahlen) oli Tartu vojevoodkonda kuuluv haldusüksus Poola-Leedu võimu aegsel Liivimaal,  Liivimaa hertsogkonnas keskusega Põltsamaal Põltsamaa ordulinnuses.
pisi|Põltsamaa linnuse varemed (2007)
pisi|Tartu vojevoodkond Rzeczpospolita Liivimaa hertsogkonnas

Põltsamaa staarostkond hõlmas Põltsamaa, Pilistvere, Kolga-Jaani ja osalt Suure-Jaani alasidHendrik Sepp, Viljandimaa ajalugu XVII sajandist, Eesti Kirjanduse Selts, Tartu 1939, lk 272 ning Pajusi, Adavere, Lustivere, Võisiku, Kõo, Kabala, Nõmme ja teisi mõisaidMarten Seppel, Põltsamaa talupoegade kaebused ja Liivimaa esimene reglement talupoegade kaitseks 1684. aastast, TUNA 1/2022, lk 39–50.

1599. aasta poola revisjoni andmetel oli staarostkonnas 6 vakust või vardjaskonda, mida revisjonis nimetati vastava vardja resp. vakukupja nimega: Mikolase (Umbusi) vardjaskonnas Neanurme, Umbusi, Kaliküla, „Voiakus“ (kalurite küla), „Wirower“, Kabla, „Kalneth“ (Kalmeti), Annikvere, Võhma, Väike-Kamari ja Suur-Kamari; Miku (Lullistvere) vardjaskonnas „Suruswer“ (Sulustvere), Tõrenurme, Pauastvere, „Ateswer“, „Arakiila“, Väike-Pudivere, Kaavere, Ojaküla, Kaave, Aidu, Vägari, Kõpu, Kose, Kurista, Siimusti, Aruküla; Denise (Loopre) vardjaskonnas „Loopra", Kalana, Suur- ja Väike-Lahavere, „Kawrowir“ (Kauri?), Tapiku, Tamsi, Toivere, Arisvere, Kõrkküla, Umvälja, Suur- ja Väike-Luige, „Rasma“ (Raasna?), Pajusi, „Malestwer“, Mõrtsi, „Noyzama“ (Mõisamaa?), Nurga; Tytt’i vardjaskonnas Adavere, Mõhküla, Paduvere, Vitsjärve, Viruvere, Räsna, Väike- ja Suur-Puiatu, „Võrevere“, Järavere, Kikevere, Varivere, Jalametsa, Laimetsa, Tamme, Suureküla, Lõimetsa, Pällastvere ja Kurla; Symoni (Kahala) vardjaskonbas Kabala, Arusaare, Võhma, Kahala, „Lubina“, Suur- ja Väike-Villevere, „Koygra“, „Vaki“, Ollepa (Olleva), Pibari, „Mussa Sara", Laeva, Kunila, „Mega“, Arkma, Vahamulla, Sagevere, „Rasla“ (Rõsla?), Koksvere, Soomevere ja Paaksima; Neweli (Järveotsa) vardjaskonnas „Sussiper“, „Sara“, Võisiku, Mamaver (Nõmavere?), Paenasti („Paius“), Järtsaare, Soosaare, Vissuvere, Pahavere, Odiste, Lalsi, Lätkalu, Leie, Kaavere, Vaibla ühes Jõesuuga ja kaluriküla „Opovaldt"Viljandimaa: maadeteaduslik, majanduslik ja ajalooline kirjeldus. VII, Üldosa, Eesti Kirjanduse Seltsi kodu-uurimise toimkonna väljaanne; nr. 12, 1939, lk 265-264 

Staarostid
1593 L. RudominVassili Dorošenko, Estonica Leedu meetrika aktides, Eesti NSV Teaduste Akadeemia Toimetised Ühiskonnateaduste seeria, 7 kd, 1958, nr. 4, lk 321
1599 Ruskowski

Viited

Kategooria:Eesti ajaloolised haldusüksused
Kategooria:Põltsamaa ajalugu
Kategooria:Liivimaa hertsogkond
Kategooria:Poola valitsusaeg Eestis